मुंबई में भारी बारिश का अलर्ट, सभी स्कूलों को किया गया बंद, कई ट्रेनें भी हुईं लेट  
मुंबई में सोमवार से हो रही है बारिश
मंगलवार को सभी स्कूल बंद किए गए
मुंबई में पुलिस ने भी जारी की एडवाइजरी
मुंबई में अगले 24 घंटे तेज बारिश का अलर्ट जारी किया गया है. जिसके चलते सभी स्कूल बंद कर दिए हैं. यहां तक कि जो बच्चे आज सुबह स्कूल पहुंच गए हैं उनको वापस घर भेजा जा रहा है. मौसम विभाग की ओर से ऑरेंज अलर्ट जारी किया गया है कि जिसका मतलब है कि तेज बारिश होने की आशंका है. मौसम विभाग ने अगले दो दिनों के लिए अलर्ट जारी किया है. मौसम विभाग के अलर्ट के बाद बीएमसी ने बयान जारी कर कहा है, सभी स्कूलों को आज बंद किया जा रहा है. सभी स्कूलों के प्रिसिंपलों से आग्रह किया जा रहा है कि जो बच्चे पहुंच गए हैं उनको वापस सावधानी और सुरक्षा के साथ वापस भेजा जाए'. 

In wake of IMD's warning of heavy rainfall for the rest of the day too, the schools shall remain closed today. The Principals of the schools where students are already in, are requested to take all precautions and ensure that the children are sent back home carefully and safely.

इसके साथ ही मुंबई पुलिस की ओर से भी ट्वीट कर कहा गया है, 'मौसम विभाग के अधिकारियों का कहना है कि अगले दो दिन तक मुंबई और आसपास के इलाकों में भारी बारिश का आशंका है. कृपया पूरी तरह से चौकन्ना और सुरक्षित रहें. अगर किसी भी तरह की आपात स्थिति होने पर 100 नंबर पर डायल करें. टेक केयर मुंबई'
 
Dear Mumbaikars,
The IMD authorities have indicated high rainfall weather for Mumbai and other adjoining districts for the next 2 days.
Please take adequate precautions and ensure safety.#Dial100 in case of an emergency.
Take care Mumbai.

वहीं सोमवार से हो रही बारिश की वजह से आज सुबह कई ट्रेनें लेट हो गई हैं. केंद्रीय रेलवे ने बताया है कि बारिश और कम दृश्यता के चलते उपनगरों से चलने वाल कई ट्रेनें 10-12 मिनट देरी से चल रही हैं. हालांकि छत्रपति शिवाजी एयरपोर्ट पर उड़ानें सामान्य रूप से आ जा रही हैं हालांकि 10-15 मिनट की देरी यहां भी हो रही है. बात करें ट्रैफिक की तो जलभराव की वजह से कुछ बसों का रूट बदला गया है. कुछ जगहों पर पानी कम होने पर वहां पर बसें सामान्य रूप से चल रही हैं.